**Μ. Κριθαρίδης: Η επίθεση στο ΣΕΚ θυμίζει άλλες εποχές, παρέχουμε την συμπαράσταση μας στα μέλη του**

Το ΣΕΚ (Σοσιαλιστικό Εργατικό Κόμμα) είναι μία ιστορική συλλογικότητα. Χθες το απόγευμα ομάδα αστυνομικών επιτέθηκε αναίτια σε μέλος της Κεντρικής Επιτροπής του κόμματος έξω από την είσοδο των γραφείων τους. Καταγγέλλονται απειλές και προπηλακισμοί σε μέλη του κόμματος, προσπάθεια αναίτιας προσαγωγής, ενώ οι αστυνομικοί έριξαν στο έδαφος και τον διευθυντή της Εφημερίδας Εργατική Αλληλεγγύη, απειλώντας με την επίδειξη όπλου -όπως καταγγέλλεται- και έναν δημοσιογράφο της εφημερίδας.

Σε τέτοιες περιπτώσεις δεν υπάρχουν πολιτικές διαφορές, αλλά η στάση μας είναι μία και ενιαία. Παρέχουμε στους συντρόφους μας στο δρόμο και στον αγώνα πλήρη συμπαράσταση, ενώνοντας τη φωνή της διαμαρτυρίας μας με τη δικιά τους και δηλώνοντας όλες και όλοι μαζί αλληλέγγυοι, απέναντι σε τέτοιες κινήσεις που θυμίζουν άλλες εποχές.

**Δήλωση εκπροσώπου Τύπου ΜέΡΑ25 Μιχάλη Κριθαρίδη**